شەفەق
نیوز/ نرخ دۆلار ئەمریکی وەرانوەر دینار عراقی، داوەزین وەرچەویگ لەی رووژەیلە وەخوەی
دوینێد، ک نرخ ئاڵشتکردن ١٠٠ دۆلار ئەرا ١٤٥،٦٠٠ دینار عراقی داوەزێد.
شێروان
تاهر خاوەن یەکیگ لە ‏دوکانەیل ئاڵشتکردن پویلە لەناو بۆرسەی هەولێر ئویشێد: نرخ
دۆلار یە ماوەی درویژیگە لەبان ١٤٨،٠٠٠ دینار چیگیر بویە، باوجی لەی رووژەیلە داوەزین
ناکاویگ وەخوەی دی، ک نرخ ١٠٠ دۆلار ئەمریکی ئەرا ١٤٥،٦٠٠ دینار عراقی داوەزێد، و مەزەنە
هەس لەی رووژەیل بانانە زیاتر داوەزێد.
وتیش:
هوکارەگە هاوردن بڕەیل پویل گەورەیگ لە بانک ناوەندی ئەرا بازاڕەیلە، ک هیشت نرخی وەناکاوەو
داوەزن، وەگەرد چاوەیلیگ لەناو مەردمەگە ک باس ئەگەر داوەزینیگ زیاتر کەن، ک هیشت خاوەن
دوکانەیل ئاڵشت کردن سەر لەلیان بشیوەیەێد.
لەلای
خوەییش، ئەرشەد محمد پسپۆڕ ئابووری ئەرا ئاژانس شەفەق نیوز وت: چەن هوکاریگ هانە پشت
ئی داوەزین ناکاویە، زاقتریان دروسکردن حکومەت نوو عراق و ئەو چاوەیلە ک وەگەردی تیەن
لە تەقەلای ئەرزانکردن نرخ خەرج دۆلار، وەگەرد نزیکەوبوین بڕیارداین بوودجە لەلایەن
پەرلەمان عراق.
